Lo-Renz-O/malagasy-sentence huggingface dataset:
Tsy voarain’ny mpianatra ny fahalalana omena azy koa raha ny resaka fahafehezana teny izany no asiana resaka, dia tsy voarain’ny mpianatra ny fahalalana. Eo amin’ny fahaizana ny teny frantsay izay teny ampiasaina amin’ny taranja maro, ohatra, dia tsy mety hain’ny mpianatra tsara na ho voafehiny tsara, hatrany amin’ny ambaratonga voalohany ka mipaka any amin’ny ambaratonga faharoa. Satria tsy toy ny teny vahiny no ampianarana azy fa toy ny tenin-dreny ibeazana ; tsy nianarana ho teny ifandraisana fa nidirana amin’ny antsipiriam-pandinihana ny fianarana azy, amin’ny alalan’ny fitsipika sy ny fitanisana matoanteny ary fandrasana isan-karazany, izay tokony ho an’ny tompon-teny ihany. Tsy hitan’ny mpianatra akory izay ilana izany eo amin’ny fiainany satria tsy hainy ampiasaina, tsy fantany ny fotoana tokony hampiasana azy sy ny fomba fampiasana azy, fa ianarany tsianjery fotsiny na tsy azony aza. Koa dia lasa fahazarana ihany ny fianarana ny teny frantsay fa tsy mety ho voafehy tsara. Vokatr’izany, tsy ifantohan’ny sain’ny mpianatra firy ny fianarana azy io satria tsy mahaliana azy, tsy mandretsika ny sainy velively ary tsy manaitra ny retsi-po kely akory ao aminy. Eo amin’ny teny malagasy kosa, dia tsapany ho tranga miavaka ny fampiasana ny teny malagasy ranoray any an-dakilasy, satria tsy mahazatra azy amin’ny andavanandrom-piainany izany. Koa rehefa voatery ihany izy no mitandrina fotoana fohy fa very izany rehefa tapitra ny fe-potoana tokony hanehoana ny fahafehezana ny teny malagasy. Ankoatra izany, dia tsy nozarina hikaroka ny mpianatra ka tsy hainy ny manatevina ny fahalalany. Tsy mahay manatevim-pahalalana ny mpianatra tsy nozarina hikaroka na hanita-pahalalana hatrany amin’ny ambaratonga i ny mpianatra ka lasa raiki-tampisaka ao aminy ny mionona amin’izay omena azy ihany. Ary na ampirisihina aza izy aty aoriana manolona ny fahafahana samy hafa manao izany, amin’ny alalan’ny vaky boky, fikarohana tahirin-kevitra, fijerena tendrilavitra, fanontaniana olona, dia efa tsy marisika amin’izany ny sainy. Hany ka na misy asa ampanaovina, toy ny asan-tsokajy, hanosehana azy hanao izany
Manana rafitra ifampitantanana ny mpikambana ao ny birao maharitra mitantana ny fikambanana misy ny fitsipika tsy maintsy arahina , ary samy manana ny andraikiny daholo ny mpikambana tsirairay avy ao anatin’ny birao dia ahitana filoha iray, mpitam-bola iray, ary mpanolo-tsaina fito. Ireo avy ny andraikitr’izy ireo ny filoha no miantso sy mitarika ny fivoriana ary misolo tena ny fikambanana eo amin’ny sehatra samihafa ilana izany. Ny sekretera jeneraly no mandrindra ny asa sahanin’ny fikambanana, sady mitahiry ireo antontan-taratasin’ny fikambanana. Ny mpitan-tsoratra kosa no mandrakitra an-tsoratra ny fanapahan-kevitra tao amin’ny fivoriana. Ny mpitam-bola no mitahiry ny volan’ny fikambanana sy ny bokim-bola ary manao sonia miaraka amin’ny filoha ny vola miditra sy mivoaka. Manoro hevitra ny filoha ny amin’izay mety hahasoa ny fikambanana no anjara asan’ireo mpanolo-tsaina fito. Ireo mpikambana tsotra dia tsy maintsy mivondrona ao anatina vaomiera misy maromaro ireo karazana vaomiera ; toy ny vaomieran’ny vola , vaomiera ara-panjakana , vaomieran’ny fifandraisana mbola misy ireo sakaizan’ny faribolana, izay manampy amin’ny ara-pitaovana , na ara-bola , na amin-javatra hafa velirano efa nifanaovan’ny mpikambana rehetra ny tsy hanandratra asa soratr’olon-kafa ankoatra ny an’iharilanto patrick andriamangatiana. Ramatoa ramanambelina henriette no filohan’ny fikambanana amin’izao fotoana izao, nandimby an-dramatoa sokeng cheuk.
Eo am-boalohany, dia milaza ny hatsaran-tarehin-drazazavavy no ataon’ny mpiôsiky. Marihin’ny teny v lam na volamena sy bango volo voarandrana, izay manendrika izany hatsaran-tarehy izany. Dia ambara ny anarany, rasoa, izay maneho ny tsara rahateo. Miakatra ny hevitra, dia ambara fa tapitra hatreo ny maha mpitovo azy azo antoka fa tsy hitovy intsony izy. Miakatra ny hevitra dia ambara mazava fa manambady izy. Tsy vitan’izany fa fanambadiana tsy azo kosehina ny azy satria voarakitra an-tsoratra.
Amiko ny gasikara dia ny nosy manontolo n’aiza n’aiza misy ahy, tanindrazako daholo. Ezahiko hotontosaina izay andraikitra sahaniko, entiko hampandrosoana sy hampivoarana ny taniko. 17 aprily 2002 fanapahana tetezana tsy izay no vahaolana; sakana amin’ny toe-karena henatra ifanakonana. Tany efa nosy ve, mbola hozaraina indray? Tsy adala anie ny razana, raha nitambatra hatrizay. 23 novambra 2003
Faly vonoy haingana sao dia mahazo lalana eo! Rehefa maty ny afo dia nandinika kely prezida. Faly tsy mety mijanona mihitsy anie ny doro tanety sy ny doro ala eto amintsika izany, ry soalava! Aleo antsoy aty daholo ireo komity namanao ireo fa mila midinika isika! Soalava eny, prezida! Lasa mivoaka ny sehatra i soalava, fa i prezida mipetraka ka mitanisa ny voka- dratsin’ny doro tanety sy ny doro ala eo. Faly tsy tsapan’ny olona ve ny vokadratsy ateraky ny afo? Ny lalovany dia simba daholo toy ny bozaka, hazo, voly, trano, fasana, biby, eny fa na dia ny ain’ny olona aza; simbany ao anatin’ny fotoana fohy ny hari-nanahary sy ny harin’olombelona mandritry ny taona maro. Sa miandry fahantrana hahazo laka vao hahatsiaro tena?
Nampiasaina ho lazaina l ihany ny olona ka mbola natao oharina ao amin’ny fehezan-kevitra ii miankina, ankilany. Ny anoharana nilazana azy dia nasiana fanamboarana kely. Tsy ny toetran’ny voninkazo fa toetran’ny rano no eo. Ny nandrasana mantsy rehefa malazo ny voninkazo dia mihintsana. Tsy izany no eto fa ny hoe miraraka. Io fanamboarana io dia nandokoany ilay toe-tsain’ny tenany mampitahotra ny malagasy hoe mba manaova ny soa fa ny aina anie rehefa miala ao amin’ny olona dia toy ny rano raraka tsy azo raofina intsony e ! Ny métaphore teto dia fitaovana nenti-namariparitra ny fitovian’ny fiainan’olombelona amin’ny fiainan-javaboaary rehetra. Singanina amin’izany ny fampitahana azy amin’ny voninkazo. Misy talenta amn’ny fahaiza-misafidy anoharana teto noho ny fitsongana zavatra mitovy fiaina amin’ny olona. Ny fiainam-boninkazo mandrakariva dia azo atao anatra. Amin’ny maraina izy mivelatra tsara, azo ilaina amin’ny lafiny maro. Ohatra, mamalifaly ny saina amam-panahin’ny olona mahita azy. Nony hariva izy dia misy miraraka, simban’ny andro. Dia toy izany ny olona, tokony hahay hanararaotra ny fahatanorany hanao asa soa satria io no antoky ny famonjena. Tokony hotanterahina amn’ny fahafenoan-kery izany adidy izany.
Haifampianarana teny. Ny teny dia fitaovana entina mampianatra no sady taranja ianarana ihany koa. Ny haifampianarana teny noho izany dia tokony hanamora sy hanatsara ny filana eo amin ny serasera satria ny teny dia fitaovan-tserasera ampiasain ny olona. Ny manampahaizana manokana momba ny haifampianarana toa an i girard izay notaterin i roulet 1989 4 raha mamaritra ny haifampianarana teny dia milaza izany ho fomba eken ny rehetra hanamorana ny fianarana ny teny, mba hitenenana ny teny sy hanoratana izany araka ny tokony ho izy43. Araka izany ny fampianarana na fianarana ny teny dia mikendry ny fahafehezana ny teny, na am-bava izany na an-tsoratra. Azo jerena isaky ny ambaratongam-pitsikerana misy ao amin ny taranja teny izany fianarana izany toy ny fiforonan-teny, ny fifehezan-teny, ny heviteny, ny toe-peo sy ava-peo. Ohatra ny fampianarana fianarana fiforonan-teny dia tokony hanampy ny mpianatra eo amin ny famantarana ny fototeny sy ny hevitr izany. Eo koa ny fiforonan ny voambolana vokatry ny tamba-teny ohatra tendrombohitra tendrom-bohitra, ranomena rano mena sy ny lalànan ny fanakambanan-teny. Ny fanovana endrika vokatry ny fanovonana sy ny fiovana endrika vokatry ny fanovanana mety hiseho eo amin ny sampanteny azo avy amin ny fototeny iray. Izany dia hita taratra eo amin ny fahafehezana ny tsipelina ary manampy amin ny fahalalana ny fomba fanoratana ny teny ihany koa izany.
Ny sarin-teny isan’ny mampiavaka ny literatiora malagasy, ary ao anatin’izany ny zafindraony, ny fampiasana ny sarin-teny na ny fomba filazan-javatra mihataka amin’ny fiainana andavanandro. Ny lahabolana, araka ny efa voalaza teo aloha, dia avy ao amin’ny fiarahamonina ary natao ho an’ny fiarahamonina ihany koa. Noho izany ny fomba filazan-javatra ao dia maneho ilay mpanao lahabolana amin’ny maha-olona feno azy , hoy i buffon 54. Tsy ireo sarin-teny rehetra anefa no asian-teny, fa ireo izay fahita matetika ary hita miavaka na manan-danja, dia ny sarin-teny manova endri-javatra na métaphore ny fanovana endri-javatra dia fomba filazan-javatra ampifanatrehana, anaty fehezan-teny na andian-teny tokana, ny oharina sy ny anoharana, ka tsy ahitana kian-teny enti-manohatra toy ny, sahala amin’ny, mitovy amin’ny, tahaka ny, 55.
Foto-javatra iankinan’ny atao rehetra ny fahasalamana. Fa raha tsy ampy ny fahasalamana dia ho nofy ririnina avokoa izay atao rehetra 32. Ny tsy fahatontosan’ny olona iray io andraikiny io anefa, miteraka fikorontanana eo amin’ny lamim-piaraha-monina manontolo. Noho izany, tsy maintsy mitady izay fomba haingana ialana amin’ny aretina izay voakasiny mba hiverenana amin’ny lamim-piaraha-monina ka hirosoana indray amin’ny fiainana andavanandro. Raha ny mikasika ny aretina mpahazo ny mponina amin’ny ankapobeny, ho an’ny ao vodiriana dia azo lazaina fa mandritra ny vanim-potoan’ny ririnina dia ny sery sy ny kohoka ary ny aretin’ny taovam-pisefoana no tena mpahazo ny mponina ka ny zaza sy ny ankizy no tena azony matetika. Ny vanim-potoan’ny fahavaratra kosa dia ny aretin-kibo sy ny aretim-pivalanana no tena mpahazo ny olona matetika. Izany moa dia vokatry ny fihinanana voankazo be loatra sy tsy voadio, satria tokoa moa vanim-potoana fahavokaran’ny voankazo maro toy ny manga, letchis , ary ny paiso io vanim-potoana io ka dia manararaotra mihinana ny olona; eo ihany koa ny fisotroana rano tsy voadio. Ankoatra izany, tato anatin’ny roa taona izao dia nalaza tato amin’ny faritr’i moramanga sy ny manodidina ny aretina ambalavelona ka anisan’ny nahitana izany ny kaominina vodiriana. Amin’ny ankapobeny dia ny ankizivavy eo anelanelan’ny efatra ambin’ny folo ka hatramin’ny roapolo taona 14-20 eo no tena tratran’io aretina io mbola hidirana misimisy kokoa ny momba izany aoriana ankoatra ireo dia anisan’ny aretina mpahazo ny olona eo amin’ny andavanandro ny aretin-kozatra vokatry ny havizanana ateraky ny hamafin’ny asa. Maro karazana, araka izany, ny aretina mpahazo ny mponina amin’ny andavanadro. Samy manana ny fototra sy ny antony niaviany ireny aretina ireny, samy hafa, araka izany, ny fomba fitsaboana azy. Raha ny fitsaboana etovodiriana manokana no jerena dia misy karazam-pitsaboana roa mahazatra ny olona dia ny fitsaboana nentim-paharazana sy ny fitsaboana maoderina. ? Ny fitsaboana amin’ny fomba nentim-paharazana. Tahaka ny hita amin’ny ankamaroan’ny fiaraha-monina eto madagasikara, indrindra ny eny ambanivohitra sahala amin’ny kaominina vodiriana, dia iainan’ny mponina ny fitsaboana netim-paharazana izay manana ny hasiny sy ny toerany manokana. Misy karazana aretina izay heverin’ny fiarahamonina fa ny fitsaboana nentim- paharazana ihany no mahasitrana azy. Amin’ny ankapobeny ny aretina toy ny folaka, may, ny ambalavelona, ny kaikitry ny biby kely, ny vay na fivontosana tsy fantam-piaviana amin’ny vatana ary izay aretina heverin’izy ireo ho hafahafa
Fehiny atao eny ambony amin’ny harona ny frezy tsara indrindra , izay no sarinteny nampiasain’i françoise giroud1, tonian’ny fanoratana ao amin’ny express any buffon hamaritana ny tokony ho endriky ny lahatsoratra. Ny mpanao gazety misarika ny mpamaky dia toy ny mpivarotra manao izay hividianan’ny mpividy ny entany.
Aretina any amin’ny dokotera. Mitarika voka-dratsy ny tsy fanarahana ireo. Toy ny fahatapahan’ny lalandrà izay sarotra tsaboina tokoa. Mitarika fahalemena. Ary miafara amin’ny fahafatesana. Mety ho lafo ny vidim- panafody kanefa raha te ho sitrana sy tsy hanan- takaitra noho ity aretina tosidrà ity dia tsy atao antsirambina ny fitsaboana ny marary. Dr. Mamy
Ny mpitan-tsoratra manana ny andraikiny manokana ny mpitan-tsoratra eo anivon’ny fikambanana tantsaha fanentanana. Izy no mandray an-tsoratra ny momba ny mpikambana rehetra, ny fitaovana mivoaka, ny lafiny serasera tokony ho fantatry ny tantsaha marihina fa misy rohim-pihavanana eo amin’ny filoha sy ny filoha lefitra, ary ny mpitan-tsoratra zanak’olo-mianadahy izy ireo ao amin’ny fikambanana fanantenana. Andaniny, azo heverina ho anisan’ny fahombiazana eo amin’ny fitantanana ny fisian’ny rohim-pihavanana, satria, afaka mifanampy sy mifanohana izy ireo amin’ny asa atao. Mipetraka ihany koa ny fifampitokisana noho izany, na ahoana na ahoana mantsy, ny fihavanana dia anisan’ny fepetra azo tsapain-tanana, sy ilaina amin’ny famoronana sy ny fandaminana fiombonan-draharaha rehetra eo
Famakafakana ny vokatra mandratra ny sofin’ireo izay tsy mahalala ny fahenoina ny teny hoe feraomby ka mahatonga ny olona sasany hihevitra fa fanompoan-tsampy. Manandratra ny fankalazana ny feraomby ny tanororo noho ny hevitra fonosiny maro fahendrena; anatra; fitahiana; fanasoavana; firaisankina; fihavanana betsaka ny olona tonga manotrona ny feraomby kanefa rehefa tonga ny alahady andro fivavahan’ny kristianina dia feno ihany koa ny fiangonana. Rehefa natao ny fandinihana dia tsapa ary fa samy fivavahana mitovy ka iray ihany ny inoana, saingy ny fitaovana hoenti-manatanteraka ny fivavahana no samihafa. Samy fangatahana amin’ny andriamanitra sy zanahary daholo ny tanjona. Hita taratra izany eo amin’ny fankalazana ny feraomby ao amin’ny kaominina ambanivohitra anororo. Taratra ihany koa eo amin’ny fivavahana kristianina ary i ndrianampanjaka sy ny razana dia hery tsy hita maso noheverin’ny tanororo ho mpampita hafatra. Misy ny paik’adim-pifandraisana mahomby hapetraka handresen-dahatra ny olona. Fantatra ary fa singa iray mampahomby ny fampitan-kafatra mandritra ny feraomby ny fanelanelanana ataon’i voronkobokobona; sartria izy no heverina mampita ny hafatra mankany amin’i ndrianampanjaka sy ny razana ka miantefa mankany amin’andriamanitra. Anisan’izay ny fiantsoana ireo mpanazary; ny fanajana ny fady izay fepetra napetraka ho mariky ny fifanomezan-kasina sy fanajana ny razana mba hampilamina ny fiarahamonina sy hampirindra ny fomba; ny fanajana ny rafim- piarahamonina malagasy izay manome lanja kokoa ny lehilahy manoloana ny vehivavy. Manaja io rafitra io ny sihanaka, indrindra fa ny tanororo ka hita izany amin’ny fandraisam- pitenenana sy amin’ny fanaovana joro ary koa amin’ny fanatanterahana ny feraomby dia ny lehilahy hatrany no mitarika ny fomba ho fanaporofoana fa mahery ny lehilahy ka mahavita maka ny fatsifatsy sy ny rombaza any amin’ny toerana lavitra. Noporofoin’ny tanororo tamin’ny alalan’ny fanehoana ny fifanajana izany mba anehoan’izy ireo ny firaisankina amin’ny fankatoavana ny hafatra navelan’ny mpanazary ndrianampanjaka. Ary mampahomby sy maha lavorary ny andavan’androm-piainany izay zavatra ataony no hankatoavany an’i ndrianampanjaka noho ny fitahiany. Koa satria araka ny fanadihadiana sy ny fidinana an-tsehatra ary koa ny vokatra hita maso tamin’ny fandinihana ifotony nandraisana anjara dia azo lazaina fa efa mahomby ny fampita-kafatra amin’ny fanatanterahana ny feraomby; saingy mila hapetraka sy hamafisina ihany ny paik’adim-pifandraisana mba hampahoby ny fandresen-dahatra; hanajan’ny olona ity fomba amam-panao feraomby ity hisoroana ny fanimbazimbana. Manandratra sy mamelona ny kolontsaina tsy ho faty ny fanandratana azy ary mitahiry ny fomba nentim-paharazana ho an’ny taranaka mifandimby ihany koa.
Ny fivoaran’ny roman d’espionnage eran-tany ny taona 1950 ka hatramin’ny 1960 dia nanjary nanana ny anjara toerany lehibe eran- tany ny asa fitsikilovana. Niely manerana ireo fitaovam-pifandraisana maro izy toy ny fahitalavitra, ny filazam-baovao, ny horonan-tsary mihetsika .
Tahaka ny tononkalo maro, dia manala voly ny mpianatra izy ity satria antsaina amin’ny feo avo. Mampivaingana sary ao an-tsaina ny fomba fanoratry ny mpanoratra sy ny karazan-dahateny ampiasainy dia ny manazava sy mandresy lahatra. Toy ny misy olona miteny hita soritra amin’ny fanazavana sy fandresen-dahatra ataony ny amin’ny hasarobidin’ny marina sy ny endrika isehoany ary ny fomba fiainan’ny olona azy. Hita eto amin’ity tononkalo ity ihany koa ny rima. Ny rima dia fifanahafan’ny vanin-teny iray na roa amin’ny teny mamarana andalana. Ny rima mifaningotra kosa no nampiasain’ny mpanoratra nandrafetana ny tononkalo ka ny andalana 1 miady rima amin’ny andalana 3 ary ny andalana 2 miaraka amin’ny faha-4 1-3 sy ny 2-4 zava-tokana katsahina, eran-tany, eran-danitra io no marina resahina fa toetra miavaky ny lanitra
Hita amin’i fafana io fa mahatratra 470 ha ny velaran-tany azo volem-bary any an-toerana izay azo itarihana rano no mbola tsy voajary. Miteraka ny tsy fahampian’ny vokatra miakatra izany, andaniny. Ankilany, anefa tery ny tany volena nefa ny tantsaha
Tsy hainay koa ny tsy hisaotra manokana an-dramatoa bakoly raharolahy, fianakaviana akaiky ny mpanoratra nosafidianay tamin’izao asa fikarohana izao. Tamim-pahatsorana tokoa ny nanomezany anay ireo vondrona ambara momba an’iharioley. Andriamanitry ny fiadanana sy ny fahasoavana anie hamaly fitia anao tompokovavy! Eo koa ianareo ray aman-dreny, zoky, zandry, ary indrindra ianao vady andefimandry niara-niezaka taminay tamin’ny fanatontosana izao asa fikarohana izao. Tsy nitarain-tana-miepaka ary tsy fola-tana-manondro tamin’ny fanohanana anay ianareo. Koa sitraka enti-matory izao ataonareo izao, ka hovaliana isaky ny mahatsiahy. Ary farany , nefa tsy kely indrindra dia ny fisaorana anareo mpiara-mianatra nifarimbona sy nifanampy tamin’izao asa izao, ho tojo izay irintsika avy anie isika rehetra.
Siary noezahana hovonjena mandy finy lafa avy tantenantenan-dala a dje afaka ny ainy. Natao hoy nareo ny fombafomba ary nindao an-tana a, nosofina ny antsiva, natao neno fehena dje avy taminay teny koza ny iraka amin’ny filazam-paty. Ahay omaly dje saika hiakatra a fianara na a y hivanga entana amidy. Ndre neno reservation efa vita efa naloa ny vola finy 110 mandiny amin’ny hariva vô menga. Tampotampoka itoy zalahy roilahy avy dje namantana tamin’ny varotra anay teo. Nampandrosoiko tan-dra o, natao ny fanontania dje vita, nomena ny ha ina dje lany. Avy amin’izay voria. Siary ahay itoa a y ka vôtendry hanefa iraka amin’ny filazam-paty. I nondo iaban’i sikapia maty novonoin’olo omaly nandrai a. Ny olo namira an’azy tsy dje 115 mbola fantatra mazava f’efa misy siosion-dresaka a y. Zay aby ny amin’azy io. Haterana sady zendana ahay te y nahare y. Avy dje natao ny fehe a, navadika malaky ny prôgrama abidahôlo. Nampandrenesina ny fenakavena hafa dj’efa samby nahareny ny sariky ny arairay a y. Nandraina ny andro nifampitaritarika etoy hamonjy neno fahavoaza a. Ahay nelohaka finy mbany 120 maromaro areo afara nilozanay a y. Dje areo afara an’izay koa no hitondra ny aomby. Ery iaban’i sora ampitso a y hingatra vô avy. Erôy areo a-tetezan- drekitra dj’efa nampandrenesina aby finy tsy fantatra laha ho avy niany mandy.
Ny hanina sy ny fiheverana entiny eo anivon’ny mpiara-monina raha mbola azon’ny fianakaviana atao ihany dia tsy manomboka misakafo izy ireo raha tsy efa vory manodidina ny toerana isakafoana daholo ny mpianakavy. Raha azo antoka ihany fa mbola ho tonga ny tara, tsy mahafaty ny miandry azy , hoy ny fitenenana. Tsapa, araka izany, fa natao hiraisan’ny fianakaviana ny hanina, fotoana ihaonan’ny rehetra ahafaha-midinika izany fotoana izany, fotoam-pahasambarana koa ho an’ny mpianakavy hiaraha-mikorana. Toa mahasakodiavatra azy ny hihinan-drery, toa mangalam-pihinanana no fiheverany ny tenany ; koa vatrany mihitsy aza ny mitady olona hiara-mihinana aminy. Hoy i paulhan nilaza izany ho an’ny zaza nanjary kamboty, tsy dia ny fahafatesan’ny ray aman-dreny loatra no fahavoazana fa izy voatery hisakafo aman’olon-kafa, satria tsy afa-mihinan-drery ny olona 18. Manambara firaisan-kina, araka izany, ny fihinanana, tsy firaisan-kinan’ny fianakaviana ihany, fa miitatra hatrany amin’ny mpiara-monina mihitsy. Ny hoe hina dia azo ambara ho hery, fikelezana aina 19miaraka, izany hoe zavatra marobe, tsy voatanisa mandrindra ny fiainan’ny tsirairay mba hahafahany mivelona no resahina amin’izany. Ary ny fanambarana ireny no miteraka ny firaisan-kina izay miseho amin’ny endrika samihafa toy ny hoe trano atsimo sy avaratra ka izay tsy mahalen-kialofana , sy tana-maro mahavita zavatra , ary ny fomba maro toy ny valin-tanana, tambirô, indrana araka izany, lalim-paka ny fifandraisan’ny hanina sy ny firaisan-kina. Hita izany eo amin’ny fivoriam-pokonolona an-kafaliana na an-karatsiana mihinana foana ny malagasy toy ny olombelona rehetra. Ary tsy vitan’ny hoe miara-mihinana eo ny fokonolona dia samy rava fa mbola nasiany ihany koa ny nofon-kena mitam- pihavanana hoentina mody ho hitan’ny vady aman-janaka, ho firaisana amin’ny tsy nanatri-maso, nohamafisin’ny paulhan izany ka hoy izy rehefa voarasa ny biby novonoina, ny tsirairay dia samy mitondra ny anjarany mody 20. Mbola ny hanina
Ny vokatry ny fiforetana anaty nisy akony betsaka teo amin’ny malagasy ny fiforetana anaty noho ny fisian’ireo tsindry hazo lena samihafa tao amin’ny fiarahamonina toy ny fahantrana, tsy fandriampahalemana, fikorontanan’ny fiainana andavanandro, sorisorin-tsaina, fikomiana ho an’ny mponina ao analandolo ohatra, nihanahantra ny olona vokatry ny fiaretana ny fahefan’ny mpimasy, toy ny fitakiana omby atao sorona matetika araka izay voalazan’i masina. Sarobidy tokoa anefa ny omby araka ny anehoan’iyves désiré randriamahatantsoa azy manana ny anjara toerany eo amin’ny kolontsaina malagasy anefa ny omby , ary mitana toerana lehibe ihany koa eo amin’ny toe- karen’ny tantsaha. Fitaovana enti-miasa ny omby itarihana sarety, angadin’omby,
Ny renifeo s indonezianina dia mifamaly amin’ny renifeo s malagasy. Miasa io fifamaliana io eo amin’ny vanin-teny voalohany, eo amin’ny vanin-teny faharoa. Ohatra eo amin’ny vanin-teny voalohany 1 s s- saput safotra, sarak saraka, selamat salama, selubung salobona, sisa sisa, sisip sisika, sumpit sompitra, surat soratra
Zava-poana ihany anefa ireo zavatra ireo raha tsy misy ny mpanofana azy dia ny solon-tenan’ny cecam ao an-toerana izany. Ilaina, araka izany, ny hananan’ireo tompon’andraikitra fahalalana maro mba hahafahany mizara ho an’ireo mpikambana. Noho izany dia tokony hitodika betsaka amin’ireo tantsaha ny mpiasa ao amin’ny tetika asa mba hisian’ny fahombiazana fa matetika ny mpiasa ao amin’ny tetika asa dia manokana ny 100 ny asa ataony amin’ny sampana iasany, izay tsy mahakasika afa-tsy ny ampaham-potoana kelin’ny tantsaha itodihany 57 hoy i olivier de sardan. Rehefa mahazo fanofanana araka izany ireo mpikambana vao manatanteraka ny asa kanefa dia tokony hatao hatrany izany mba hampivoatra ny toe-tsain’izy ireo. 2.2.2.2- ny fitrandrahana ny fahaiza-manao
Fehèn-drozy ao. Lafa hamarain’i y amin’izay vohà gony i y ka laha do faly i tsy hita ao fa manjavo, fa laha tsy do faly i mbo tratsy ao avao ka vonoan-drozy amin’izay atao laoky le tsy mampa ino, tsy misy raha mahazo an-drozy fa raha i y tsy do faly r12, p.96
Mampifanaraka ny fisainany sy ny fitepon’ny fony ary ny fihetsiny rehetra amin’ny toetr’andro sy toetran’ny olona iaraha-miaina. 271 iray amin’ireny karazan’olona ireny radofa mpamily fiara taxi be , asehon’i miara ao amin’ny tononkalony mitondra ny lohateny hoe ilay vady mpanao taingim-be ton.9, tak 15, boky i radofa ilay dofadofa toetra, badobado, ka omen’ny fiarahamonina anaram-bositra. Tsy mahataitra azy anefa izany, ka tohizany eny ihany ny fombany, na dia itondran’ny tokantranony henatra aza izany. Hoy ny mpanoratra malaza tokoa raha malaza mahafantatra hatramin’ny zaza ity anarana mampihomehy radofa mpanao taingim-be!
Ralaimihoatra, op. Cit, p. 265 un décret institua la représentation des malgaches au conseil supérieur des colonies le pasteur ravelojaona rallia une grande majorité, mais il n’eut pratiquement pas le temps d’exercer sa charge par ce que la seconde guerre mondiale éclata aussitôt. 31 a spacensky, cinquante ans de vie politique de madagascar, nouvelles editions latines, paris, 1970 le débarquement britannique dans la grande ile 5 mai 1942 à diégo- suarez et le 14 septembre à majunga entraina la chute de l’administration vichyste. 32 a spacensky, op. Cit, le gouverneur annet cédait par la place au général gaulliste, legentilhomme, nommé haut commissaire le 11 novembre et qui prit ses fonctions en janvier 1943 .